******

**Почивка в Агиокампос и остров Скиатос 2022 г.**

*Почивка в подножието на планината Пелион - земята на кентаврите и круиз до остров Скиатос*

**8 дни/ 7 нощувки/ 7 закуски/ 7 вечери**

**Маршрут: София - Кулата - Солун – АГИОКАМПОС - София**

**При възможност качване от:** ШЕЛ Пазарджик; ШЕЛ Драгичево; Дупница(разклон магистрала); магазин МЕТРО Благоевград; OMV Сандански; бензиностанция ПЕТРОЛ Кулата

Агиокампос е курортно селище на брега на Егейско море разположен на 50 км от град Лариса в областта Тесалия. Живописното му разположение, очарователната природа, чистият морски бряг награден със Син Флаг, спокойствието и гостоприемството на местните хора ще ви предразположат към една прекрасна почивка. В близост се извисява и известната от гръцката митология планина Пелион - родното място на Кентавъра Хирон - учител на много древногръцки герои като Язон, Ахил, Тезей и Херакъл.

**1 ден – София – Агиокампос**

Отпътуване от София в 7.00 ч от площад “ Александър Невски “ по маршрут София –Солун – Агиокампос (480 км). Настаняване в хотела. Свободно време. Вечеря. Нощувка.

**2 ден – Агиокампос**

Закуска*.* Свободен ден за почивка, плаж и забавления. Вечеря. Нощувка.

**3 ден – Целодневен круиз до остров Скиатос (с възможност за плаж)**

Закуска. Свободен ден за почивка. По желание целодневен круиз до остров Скиатос. Отпътуваме от хотела. В 09:00 часа ще се качим на круизия кораб. Капитанът на кораба приветства туристите и ще обяви програмата по маршрута. По време на пътуването ни до остров Скиатос за доброто настроение ще се грижи екипажа на кораба с традиционни танци и забавления. След като пристигнем на острова, корабът ще остане около 3 часа на пристанището на гр. Скиатос. Ще имаме свободно време за посещение и разглеждане на столицата, за разходка и да опитаме местни ястията в колоритните таверни около пристанището, както и да се насладим на прекрасните гледки към полуостров Бурци, който разделя пристанището на Скиатос на две части. В 14:45 корабът отпътува за Кукунариес – най-големият и красив пясъчен плаж. Ще имаме възможност за плуване в кристалното синьо море, напитка под сянката на боровете, които буквално свършват там, където започва пясъка и морето. Ще имаме свободно време около 2 часа, след което отпътуваме обратно. Връщане в хотела. Вечеря. Нощувка.

**4 ден – Агиокампос**

Закуска. Свободно време за почивка и плаж.Вечеря. Нощувка.

**5 ден – Волос и Планината Пелион**

Закуска. Свободен ден за почивка, или по желание и срещу допълнително доплащане екскурзия до Волос и Пелион. След закуска ще отпътуваме към гр. Волос и планината на кентаврите. Градът е столица и икономически център на префектура Магнисия, разположен на източното крайбрежие, в подножието на планината Пелион. Основан е в средата на 19 век. Днес Волос е оживен пристанищен град с прекрасна гледка към морето, гористи склонове и зелените долини. По време на обиколката ще видим макета и възстановеният кораб на Аргонавтите, катедралата „Св. Никола“ от 19 в., пристанището на Волос. Свободно време за разходка и обяд. Ще преминем през Портария - Кралицата на Пелион. Чаровното селище Портария, е един от най-популярните туристически курорти в Гърция, калдъръмените улички, заобиколени от дворове, отрупани в цвят - пленяват посетителите. Продължаваме към селището Макриница, където е втората ни спирка. Манастирът Панагия е построен през първата половина на 13 век и е сред най-значимите религиозни центрове на региона. Разглеждане на традиционното селище, което е съхранило своите къщи с покрви от каменни плочи. Нарича се още „Балконът на Пелион“, тъй като от там ще се насладите на най-красивата гледка към Пагаситския залив и Волос. Ще се разходим на площада с големите чинари и ще посетим църкватa Йоан Предтеча. Връщане в хотела. Вечеря. Нощувка.

**6 ден – Метеора и скалните манастири**

Закуска. Свободен ден за почивка, плаж или по желание целодневна екскурзия до скалните манастири Метеора (140 км). Отпътуваме от хотела. По пътя ще минем покрай градовете Лариса и Трикала. Пристигане при скалните манастири Метеора – наричани още „осмото чудо на света”. Ще посетим два от манастирите, разположени върху скалите, които сякаш са извисени към небето. Метеорските манастири са под закрилата на ЮНЕСКО. Свободно време в Каламбака – селцето, сгушено в подножието на скалите, където ще имаме време за обяд и разходка. Връщане в хотела. Вечеря. Нощувка.

**7 ден – Агиокампос**

Закуска. Свободно време за плаж и почивка. Вечеря. Нощувка.

**8 ден – Агиокампос – София**

След закуска отпътуване за България. Пристигане в София вечерта.

**Цените в таблицата са за ранни записвания до 31.03.2022 г.**

|  |  |  |  |  |  |
| --- | --- | --- | --- | --- | --- |
| **Hotel GOLDEN BEACH 3\*** [**http://www.gbh.gr**](http://www.gbh.gr) | **На човек в двойна стая** | **Трети възрастенв стая** | **Единична стая** | **Дете от 0–3,99 г. с двама възрастни в стая** | **Дете от 4–11,99 г. с двама възрастни в стая** |
| 18.06.2022 | 590 лв.  | 485 лв.  | 905 лв.  | 160 лв.  | 365 лв.  |
| 25.06.2022 | 590 лв.  | 485 лв.  | 905 лв.  | 160 лв.  | 365 лв.  |
| 09.07.2022 | 630 лв. | 525 лв. | 945 лв. | 160 лв. | 395 лв. |
| 16.07.2022 | 670 лв. | 555 лв. | 1020 лв. | 160 лв. | 395 лв. |
| 27.08.2022 | 630 лв. | 525 лв. | 945 лв. | 160 лв. | 365 лв. |
| 03.09.2022 | 630 лв. | 525 лв. | 945 лв. | 160 лв. | 365 лв. |
| 10.09.2022 | 590 лв.  | 485 лв.  | 905 лв.  | 160 лв.  | 365 лв.  |
| 17.09.2022 | 590 лв.  | 485 лв.  | 905 лв.  | 160 лв.  | 365 лв.  |

**Пакетната цена включва:**

\* транспорт с лицензиран автобус 3\*

\* пътни и магистрални такси

\* 7 нощувки със закуски и вечери в хотел Golden Beach 3+\*

\* безплатен Wi-Fi на цялата територия на хотела

\* безплатни шезлонги и чадъри на басейна

\* медицинска застраховка с асистънс на “Bulstrad Life Vienna Insurance Group” за лица до 70 г. покритие 5000 euro

\* екскурзовод/ водач от фирмата организатор

**Доплащане за:**

\* Доплащане за застраховка на лица от 71 г. до ненавършени 80 г. – 13 лв.

\* Доплащане за стая изглед море – 70 лв за целия престой

**\*** Чадъри и шезлонги на плажа – срещу напитка

**Пакетната цена не включва:**

\* туристическа такса 1.50 евро на стая на ден. Заплаща се на рецепцията на хотела, лично от гостите му.

\* Екскурзията до Волос и планината Пелион – 25 евро възрастен / 15 евро дете (при минимум 20 туриста)

\* Круиз до остров Скиатос – 40 евро възрастен / 25 евро дете (при минимум 20 туриста)

\* Екскурзия до Метеора – 25 евро възрастен / 15 евро дете (при минимум 20 туриста)

\* Входни такси на музеи и туристически обекти по програмата
\* задължителна туристическа такса в Гърция – за хотели 3\* - 1.5 евро на стая на ден

\* разходи от личен характер

**Начин на плащане:** депозит – 30 % от пакетната цена, доплащане – до 20 дни преди датата на отпътуване.

**Минимален брой туристи за осъществяване на екскурзията:** 35 туристи.

**Срок за уведомление при недостигнат минимален брой туристи:** 20 дни преди началната дата.

Няма визови, санитарни и медицински изисквания.

**Необходими документи:** лична карта / задграничен паспорт; за деца до 18 г,. пътуващи с един или без родител, нотариално заверено пълномощно от единия или двамата родители!

**Забележка:** Туроператорът си запазва правото да прави промени в реда на екскурзиите и часовете им на провеждане по време на програмата

**Използвани транспортни средства по програмата:** автобус.

**Условия за анулация:** В случай на отказ от пътуването и прекратяване на договора от страна на Потребителя, Туроператорът удържа следните неустойки:

\* при наличие на повече от 30 дни преди датата на отпътуване – неустойка не се удържа;

\* от 29-ия до 20 – ия календарни дни преди датата на заминаване се удържа 100% от внесеният депозит;

\* от 20-ия до 10 - ия календарен ден преди датата на заминаване се удържа 75% от общата цена на организираното пътуване;

\* под 10 календарни дни се удържа 100% от стойността на организираното пътуване.

**Информация за хотела:** Hotel GOLDEN BEACH 3\* <http://www.gbh.gr>

**Местоположение:** Крайбрежното селище Агиокампос се намира на брега на Егейско море и на 50 км от град Лариса- четвърти по големина в Гърция. Плажът на Агиокампос е пясъчен с много малки камъчета, кристално чисти води и е награден със Син флаг. Агиокампос заедно с плажовете Сотирица и Велика достигат 14 километрова ивица. Тя е една от най-красивите и най-популярната плажна ивица в Централна Гърция. Хотелът е на първа линия. Естествената красота на района, безкрайният плаж, искрящото чистото море и вечнозелената планина, очароват гостите на Golden Beach Hotel. Хотелът разполага с 68 напълно оборудвани стаи с всички удобства за вашия комфорт и удоволствие

**Услуги**: На разположение на гостите са: безплатен паркинг, Ресторант с гръцка и интернационална кухня,

Lounge - Bar Veranda където гостите могат да се отпуснат и да се насладят на невероятната гледка от външните веранди, безплатен Wi-Fi в ресторанта, лобито и стаите, многофункционална зала с пълна аудиовизуална система, плувен басейн и бар на басейна, шезлонги, кафе-снек бар.

**Стаи**: Всички стаи са комфортно обзаведени и обурудвани с телефон, телевизор с плосък екран 32", климатик, мини бар, безплатен интернет / Wi Fi достъп, сейф, баня, козметика за баня, кърпи сешоар.

**Застраховка „Отмяна от пътуване“/препоръчителна/:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 2.5% и 4.5% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“АД със застрахователна полица
/валидна от 31.07.2021 г. до 30.07.2022 г./**